টোকিওর নতুন জাতীয় স্টেডিয়ামটি ২০১৯ সালের নভেম্বর মাসে চালু না হওয়া পর্যন্ত মোট ৭৫,০০০ টি আসনের সাথে 'আন্তর্জাতিক স্টেডিয়াম যোকোহামা' ২১ বছরের জন্য জাপানের যে কোনও স্টেডিয়ামের মধ্যে সর্বোচ্চ আসন ধারন ক্ষমতা ছিল। এটি ২০০২ ফিফা বিশ্বকাপের সময় তিনটি গ্রুপ পর্বের খেলা আয়োজন করে এবং সেখানে জার্মানি ও ব্রাজিলের মধ্যে ফাইনাল খেলা ২০০২ সালের ৩০শে জুন অনুষ্ঠিত হয়। স্টেডিয়ামটি ২০২০ গ্রীষ্মকালীন অলিম্পিকের জন্য পরিকল্পিত ফুটবল স্থানসমূহের মধ্যে একটি। স্টেডিয়ামটি ২০১৯ রাগবি বিশ্বকাপের অন্যতম স্থান হিসাবে নির্বাচিত হয় এবং টুর্নামেন্টের ফাইনাল আয়োজন করে। প্রস্তাবিত নতুন জাতীয় স্টেডিয়াম সময়মতো সম্পন্ন না হওয়ার ঘোষণা দেওয়ার পরে ওয়ার্ল্ড রাগবি এই সিদ্ধান্ত গ্রহণ করেছিল।